नई दिल्ली। भारत ने संयुक्त राज्य अमेरिका (यूएसए) द्वारा स्टील और एल्यूमिनियम आयात पर लगाए शुल्क के खिलाफ विश्व व्यापार संगठन (डब्ल्यूटीओ) में रूस की शिकायत मामले में तीसरे पक्ष के रूप में जुड़ने का इरादा जाहिर किया है। रूस ने इस मामले में डब्ल्यूटीओ से विवाद का निपटारा करने का आग्रह किया है। संगठन को लिखे पत्र में भारत ने कहा है कि स्टील और एल्यूमिनियम सेक्टर से उसके व्यापक कारोबारी हित जुड़े हुए हैं।